10. การควบคุมภายใน

คณะกรรมการบริษัทฯ ได้จัดประชุมครั้งที่ 2/2550 วันที่ 26 กุมภาพันธ์ พ.ศ. 2550 โดยมี

คณะกรรมการตรวจสอบเข้าร่วมประชุม เพื่อให้ความเห็นเกี่ยวกับความเพียงพอ
และความเหมาะสมของระบบการ

ควบคุมภายใน ซึ่งคณะกรรมการตรวจสอบได้ชี้แจง และรายงานการตรวจสอบภายในในรอบปี พ.ศ.
2549 ให้

คณะกรรมการรบริษัทฯรับทราบ สรุปได้ว่า

คณะกรรมการตรวจสอบ ได้พิจารณาและสอบทานรายงานผลการตรวจสอบ พร้อมทั้งข้อเสนอ

แนะการตรวจสอบภายใน ซึ่งมุ่งเน้นการตรวจสอบเชิงปฏิบัติการให้พัฒนาอย่างมีประสิทธิภาพต่อเนื่อง
มีประสิทธิผล
รวมทั้งให้มีการติดตามและดำเนินการแก้ไขผลการตรวจสอบในประเด็นที่เป็นสาระสำคัญ
โดยเฉพาะประเด็นสำคัญของปัจจัยความเสี่ยงที่อาจมีผลกระทบต่อการปฏิบัติงาน
รายการที่เกี่ยวโยงซึ่งอาจทำให้เกิดความขัดแย้งทางผลประโยชน์
เป็นรายการจริงทางการค้าอันเป็นธุรกิจปกติทั่วไปอย่างสมเหตุสมผล
และเป็นผลประโยชน์สูงสุดตามนโยบายบริษัทฯ การดูแลทรัพย์สิน มีระบบป้องกันที่ดี
ไม่พบรายการทุจริตหรือการนำทรัพย์สินของบริษัทฯ ไปใช้โดยมิชอบ
ผลการสอบทานเป็นไปตามขั้นตอนที่กำหนดไว้
สอดคล้องกับข้อกำหนดกฎหมายของภาครัฐและนโยบายการกำกับดูแลกิจการ
ในส่วนการหารือกับผู้สอบบัญชีภายนอก เพื่อประเมินระบบการควบคุมภายใน
เห็นว่าเป็นไปตามมาตรฐานการบัญชี มีความเพียงพอของระบบควบคุมภายใน
ไม่มีข้อบกพร่องที่เป็นสาระสำคัญ

คณะกรรมการบริษัทฯมีความเห็นต่อระบบการควบคุมภายในเช่นเดียวกับคณะกรรมการตรวจสอบ
โดยให้ความสำคัญต่อระบบการควบคุมภายใน สรุปสาระสำคัญดังนี้

1.  องค์กร และสภาพแวดล้อม

บริษัทฯ ได้ปรับปรุงผังโครงสร้างองค์กรเพื่อให้การปฏิบัติงานมีความคล่องตัวเหมาะสม และ

สอดคล้องกับสภาพธุรกิจที่เปลี่ยนแปลง โดยรองรับแผนงานระยะยาว และการขยายงาน และ
กำหนดโครงสร้างการบังคับบัญชาแยกตามสายงาน ที่สอดคล้องกับกลยุทธ์การดำเนินธุรกิจ
และการกำกับดูแลกิจการ โดยมีฝ่ายตรวจสอบภายในเป็นหน่วยงานอิสระ
รายงานตรงต่อคณะกรรมการตรวจสอบ

บริษัทฯ
มีการปรับปรุงการประเมินผลงานในส่วนที่เป็นการประเมินจากพฤติกรรมของพนักงานตามวัฒนธรรมองค์กร
ให้สอดคล้องกับพฤติกรรมขององค์กร
เพื่อก่อให้เกิดประโยชน์ด้านการพัฒนาคุณภาพทางการปฏิบัติงานให้ดียิ่งขึ้น ส่งเสริมสนับสนุน
นโยบายการกำกับดูแลกิจการ และจริยธรรมธุรกิจ ให้มีความชัดเจนโปร่งใส
มีการกำหนดนโยบายและแผนการปฏิบัติงาน คำนึงถึงความเป็นธรรมต่อพนักงาน ลูกค้า คู่ค้า
รวมถึงความรับผิดชอบต่อผู้ถือหุ้น สังคมและสิ่งแวดล้อม

2.  การบริหารความเสี่ยง

บริษัทฯ
กำหนดนโยบายการบริหารความเสี่ยงเป็นนโยบายสำคัญโดยได้แต่งตั้งคณะกรรมการบริหารความเสี่ยงซึ่งประกอบด้วย
กรรมการและผู้บริหารระดับสูง
ทำหน้าที่ในการประเมินปัจจัยเสี่ยงที่มีผลกระทบต่อการดำเนินธุรกิจของบริษัท
และกำหนดผู้รับผิดชอบความเสี่ยงในหน่วยงานต่าง ๆ
พร้อมทั้งมอบหมายให้การบริหารความเสี่ยงเป็นความรับผิดชอบของผู้บริหารทุกคน
มีการวางแผนและกำหนดมาตรการบริหารความเสี่ยง
มีการประเมินปัจจัยความเสี่ยงซึ่งอาจส่งผลกระทบต่อการดำเนินธุรกิจ และเป้าหมายของบริษัทฯ
จัดให้มีการติดตามการบริหารความเสี่ยงของหน่วยงานต่าง ๆ ภายในองค์กร
และรายงานคณะกรรมการบริหารความเสี่ยง เพื่อรายงานคณะกรรมการบริษัทฯ อย่างต่อเนื่อง
รวมทั้งได้จัดให้มีการอบรม เพื่อสนับสนุนให้การทำงานขององค์กรสามารถดำเนินไปได้อย่างต่อเนื่อง
ทั้งนี้คณะกรรมการตรวจสอบได้มีการติดตามการปฏิบัติ
และพิจารณาความเพียงพอและเหมาะสมของการบริหารความเสี่ยง อย่างใกล้ชิด

3.  การควบคุมการปฏิบัติงานของฝ่ายบริหาร

คณะกรรมการบริษัทฯ ได้แต่งตั้งคณะกรรมการย่อย 3 คณะ ประกอบด้วยคณะกรรมการตรวจสอบ
คณะกรรมการกำหนดค่าตอบแทน คณะกรรมการบริหาร ซึ่งคณะกรรมการทั้ง 3 คณะ
ได้ปฏิบัติงานภายใต้ขอบเขตหน้าที่ และความรับผิดชอบที่ได้รับมอบหมายอย่างเคร่งครัด
และเหมาะสมในด้านบริหาร ตลอดจนความรับผิดชอบของผู้บริหาร และผู้ปฏิบัติงานแต่ละระดับปรับ
ปรุงตารางอำนาจอนุมัติของฝ่ายบริหารแต่ละระดับให้เหมาะสม มีความชัดเจน
จัดทำคู่มือปฏิบัติงานเป็นลายลักษณ์อักษร ติดตามดูแลการดำเนินงานของบริษัท
และบริษัทย่อยอย่างสม่ำเสมอ
จัดทำคู่มือสอบทานการปฏิบัติงานตามกฎหมายและข้อกำหนดของหน่วยงานกำกับดูแล
คณะกรรมการตรวจสอบได้พิจารณาทบทวนและอนุมัติแผนการตรวจสอบประจำปี
ช่วยให้แผนการตรวจสอบครอบคลุมทุกกระบวนการปฏิบัติงานที่มีความเสี่ยงสูง
รวมทั้งครอบคลุมถึงความคาดหวังของผู้ที่มีส่วนเกี่ยงข้องกับบริษัทฯ ซึ่งทำให้บริษัทฯ
มั่นใจว่าหน่วยงานต่าง ๆ มีการควบคุมภายใน
ในการปฏิบัติงานที่เพียงพอที่จะตอบสนองความเสี่ยงในการดำเนินงานทุกด้าน ทั้งด้านการเงิน
การปฏิบัติงาน การปฏิบัติตามกฎหมาย ข้อบังคับ ระเบียบ กฎเกณฑ์ต่างๆ
รวมถึงได้พิจารณาประเด็นสำคัญและปัญหาที่ตรวจพบจากการตรวจสอบโดยผู้ตรวจสอบภายใน
และผู้ตรวจสอบภายนอก และติดตามอย่างใกล้ชิด
ซึ่งมีรายงานให้ฝ่ายบริหารและผู้บริหารของหน่วยงานที่เกี่ยวข้องทราบ
และพิจารณาปรับปรุงแก้ไขปัญหาที่ต้นเหตุและจัดทำมาตรการป้องกันมิให้เกิดปัญหาเดิมขึ้นอีก

4.  ระบบสารสนเทศและการสื่อสารข้อมูล

บริษัทฯ ได้นำระบบ Enterprise Resource Planning
มาใช้ในการบริหารจัดการด้านการผลิตและการรายงานทางการเงิน
เพื่อพัฒนาระบบฐานข้อมูลสารสนเทศด้านการบริหารจัดการระบบงานสารสนเทศของบริษัทฯ
ให้มีประสิทธิภาพและทันเวลาต่อการใช้ประกอบการตัดสินใจของฝ่ายบริหาร

นอกจากนั้นบริษัทฯ ได้จัดให้มีข้อมูลที่สำคัญต่าง ๆ สำหรับคณะกรรมการบริษัทฯ
ได้แก่เอกสารประกอบการประชุมที่มีข้อมูลที่จำเป็นและเพียงพอต่อการพิจารณาเข้าประชุม
และมีการจัดทำบันทึก และสรุปความเห็นของที่ประชุมไว้ในรายงานการประชุมคณะกรรมการบริษัทฯ
ทุกครั้ง และจัดให้มีระบบการจัดเก็บเอกสารสำคัญต่าง ๆ ทั้งรายงานการประชุมคณะกรรมการ
ตลอดจนเอกสารประกอบการบันทึกบัญชี ครบถ้วน และเป็นหมวดหมู่ สามารถสืบค้นได้โดยง่าย

คณะกรรมการตรวจสอบได้พิจารณาร่วมกับผู้สอบบัญชีฝ่ายตรวจสอบภายใน
และผู้เกี่ยวข้องเกี่ยวกับการจัดทำงบการเงินของบริษัททุกไตรมาสเพื่อให้มีความมั่นใจว่าบริษัทฯมีการใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
รวมทั้งการเปิดเผยข้อมูลอย่างเหมาะสม

5.  ระบบการติดตาม

บริษัทฯมีการประชุมคณะกรรมการบริษัทฯในปี 2549 รวม 11 ครั้ง โดยบริษัทฯ
มีระบบการติดตามการปฏิบัติงานเป็นลำดับชั้นตั้งแต่คณะกรรมการบริษัทฯ คณะผู้บริหาร
จนถึงระดับฝ่ายงาน
โดยได้กำหนดให้มีการรายงานผลการปฏิบัติงานเปรียบเทียบกับเป้าหมายที่กำหนดไว้ทุกเดือน
และเมื่อพบว่าผลการดำเนินการมีความแตกต่างจากเป้าหมายที่กำหนดไว้ได้กำหนดให้ผู้รับผิดชอบนำเสนอรายงานเพื่อทบทวนการปฏิบัติงานและการวิเคราะห์สาเหตุตลอดจนร่วมพิจารณาเพื่ออนุมัติแผนการแก้ไขปัญหา
และให้รายงานการปฏิบัติอย่างต่อเนื่อง

การประชุมของคณะกรรมการตรวจสอบในปี 2549 มีการประชุมรวม 11 ครั้ง บริษัทฯ
จัดให้มีการตรวจสอบการปฏิบัติตามระบบการควบคุมภายในอย่างสม่ำเสมอ
โดยผู้รับผิดชอบในฝ่ายงานเอง
และมีฝ่ายตรวจสอบภายในทำการตรวจสอบอย่างเป็นอิสระเพื่อรายงานข้อบกพร่องที่เป็นสาระสำคัญที่ตรวจพบต่อคณะกรรมการตรวจสอบและคณะกรรมการบริษัทฯ
เพื่อพิจารณาสั่งการให้มีการแก้ไขในเวลาที่เหมาะสม
รวมทั้งให้มีการรายงานการแก้ไขข้อบกพร่องต่อคณะกรรมการตรวจสอบและคณะกรรมการบริษัทฯ
อย่างต่อเนื่อง

อีกทั้งบริษัทฯมีการจัดประชุมผู้บริหาร
โดยมีการประชุมผู้บริหารอย่างสม่ำเสมอทุกเดือนเพื่อพิจารณาและติดตามผลการดำเนินงานของฝ่ายบริหารให้เป็นไปตามเป้าหมาย